b'\n_START_ARTICLE_\nOrganizacija za gospodarsko sodelovanje in razvoj\n_START_PARAGRAPH_\nOrganizacija za gospodarsko sodelovanje in razvoj (kratica OECD po angle\xc5\xa1kem: Organisation for Economic Co-operation and Development) je mednarodna gospodarska organizacija razvitih dr\xc5\xbeav, ki sprejemajo na\xc4\x8dela predstavni\xc5\xa1ke demokracije in svobodnega trga. _NEWLINE_Za\xc4\x8detek organizacije sega v leto 1948, ko je bila ustanovljena kot Organizacija za evropsko gospodarsko sodelovanje (OEEC). Takrat je bila ena izmed nalog organizacije izvajanje Marshallovega na\xc4\x8drta za povojno obnovo Evrope. Kasneje so bile v \xc4\x8dlanstvo sprejete ne-evropske dr\xc5\xbeave. Organizacija se je preuredila in sprejela sedanje ime leta 1961 (30 September 1961) _NEWLINE_Poleg prvotnih 20 \xc4\x8dlanic se je kasneje vklju\xc4\x8dilo \xc5\xa1e 13 dr\xc5\xbeav, zadnja med njimi Izrael (2010). Tekom leta 2010 bo skupno \xc5\xa1tevilo \xc4\x8dlanic naraslo na 33.'